Tässä muistilista kerrospukeutumisen saloista. Hiihtopuvun alle: Tekninen aluskerrasto, merinovillainen aluskerrasto tai merinovilla-/tekokuitu sekoitteinen aluskerrasto. Välikerros: Välipaita/fleece, joko teknisestä materiaalista tai paksumpi merinovillainen välipaita. Välihousut: Teknisestä materiaalista tai merinovillasta. Hiihtotakki: Tuulenpitävä, hyvin hengittävä ja hiihtäjän liikkeitä mukaileva takki. Yleisesti kapeat ja tyköistuvat leikkaukset tuulenvastuksen vähentämiseksi. Hiihtohousut: Tuulenpitävät, hyvin hengittävät housut. Yleisesti kapeat ja tyköistuvat leikkaukset tuulenvastuksen vähentämiseksi. Pipo: Joko teknisestä materiaalista tai lämpimyyttä haluttaessa villasekoitteesta valmistettu pipo. Yleisesti otsan seudulta tuulenpitäviä ja päälaelta hengittäviä. Käsineet: Laadukkaiden, napakasti istuvien hiihtokäsineiden kämmenosat valmistettu yleensä nahkasta. Kylmemmillä keleillä lämpimämpi hiihtosormikas tai vaihtoehtoisesti hiihtorukkanen / ”lobster” -käsine. Sukat: Joko teknisestä materiaalista tai lämpimyyttä haluttaessa merinovillasekoitteesta valmistetut sukat. Hiihtosukan oltava napakasti istuva ja hyvin muotoiltu hiertymien ehkäisemiseksi.